ليالى الحلميه (اغنيه)

اغنية ليالى الحلميه

   كلمات 

ومنين بيجي الشجن .. من اختلاف الزمن

ومنين بيجي الهوى .. من ائتلاف الهوى

ومنين بيجي السواد .. من الطمع والعناد

ومنين بيجي الرضا .. من الايمان بالقضا

من انكسار الروح فى دوح الوطن

يجي احتضار الشوق فى سجن البدن

من اختمار الحلم يجي النهار

يعود غريب الدار لـ أهل وسكن

ليه يا زمان ما سبتناش أبرياء

وواخدنا ليه فى طريق ما منوش رجوع

أقسى همومنا يفجر السخرية

وأصفى ضحكة تتوه فى بحر الدموع

ولفين ياخدنا الأنين

لليالي ما الهاش عينين

ولفين ياخدنا الحنين

لواحة الحيرانين

ما تسرسبيش يا سنيننا من بين ايدينا

ولا تنتهيش ده احنا يا دوب ابتدينا

واللى له أول بكرة حيبان له آخر

وبكرة تفرج مهما ضاقت علينا

ولفين ياخدنا الأنين

لليالي ما الهاش عينين

ولفين ياخدناالحنين

لواحة الحيرانين

لابد من بكرا اللى طال إنتظاره

ده مهما طال الليل بيطلع نهار

ومهما طال درب الهموم والمساخر

لابد ما يعود المسافر لداره

ولفين ياخدنا الأنين

لليالى مالهاش عينين

ولفين ياخدنا الحنين

لواحة الحيرانين


 شوف كمان 

تصنيف:اغانى باللغه المصريه
تصنيف:كلمات اغانى